SKLEP št. 1/2005 SKUPNEGA ODBORA ES-ANDORA

z dne 10. oktobra 2005

(2005/867/ES)

SKUPNI ODBOR JE –

ob upoštevanju Sporazuma v obliki izmenjave pisem med Evropsko gospodarsko skupnostjo in Kneževino Andoro (1), podpisanega v Luxembourgu dne 28. junija 1990 in zlasti člena 17 Sporazuma,

ob upoštevanju Protokola o veterinarskih zadevah, ki dopolnjuje Sporazum v obliki izmenjave pisem med Evropsko gospodarsko skupnostjo in Kneževino Andoro (2), podpisanega v Bruslju, dne 15. maja 1997 in zlasti člena 2 Protokola,

ob upoštevanju naslednjega:

Na sestanku 25. in 26. januarja 2005 v Andori je veterinarska podskupina Skupnega odbora ES-Andora, ustanovljena v skladu s členom 2 Protokola o veterinarskih zadevah, ki dopolnjuje Sporazum v obliki izmenjave pisem med Evropsko gospodarsko skupnostjo in Kneževino Andoro, priporočala sprejetje dodatnega seznama veterinarskih predpisov, ki jih mora uporabljati Andora in dopolnjujejo veterinarske predpise Skupnosti, določene v sklepih št. 2/1999 (3), št. 1/2001 (4) in št. 2/2003 (5) Skupnega odbora ES-Andora. Andora mora zagotoviti prenos in uporabljanje veterinarskih predpisov Skupnosti, določenih v tem seznamu, v osemnajstih mesecih od datuma sprejetja tega sklepa –

SKLENIL:

Člen 1

1. Andora se obvezuje, da bo prenesla in uporabljala predpise Skupnosti iz Priloge k temu sklepu v osemnajstih mesecih od datuma sprejetja tega sklepa.

2. Ob upoštevanju Uredbe Evropskega parlamenta in Sveta (ES) št. 178/2002 z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (6) mora Andora prenesti in uporabljati le določbe o varnosti hrane. Udeležba Andore v sistemu hitrega obveščanja iz odstavka 6 člena 50 omenjene uredbe, se bo začela z datumom prenosa v zakonodajo Andore in uporabljanja zgoraj navedenih ukrepov.

3. Andora posreduje Komisiji in pristojnim organom držav članic seznam odobrenih obratov v skladu s členom 31 Uredbe Evropskega parlamenta in Sveta (ES) št. 882/2004 z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (7).

4. V skladu s členom 45 Uredbe (ES) št. 882/2004 so za obrate Andore predvideni enaki inšpekcijski pregledi Skupnosti kot za obrate Skupnosti. Kakor to predvideva omenjena uredba v naslovu V, Andora posreduje v potrditev načrt uradnih nadzorov veterinarski podskupini, ustanovljeni s členom 2 Protokola o veterinarskih zadevah. O poznejših dopolnitvah načrta se uradno obvesti Komisija, ki jih odobri in o njih obvesti države članice v Stalnem odboru za prehranjevalno verigo in zdravje živali.

5. Glede netrgovskega pretoka hišnih živali in za uporabo ukrepa uradnega nadzora osamitev iz točke (b) tretjega pododstavka člena 14 Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in spremembi Direktive Sveta 92/65/EGS (8), Andora sklene sporazum s Francijo in Španijo. Za izvajanje ukrepa iz člena 15 omenjene uredbe bo Andora uporabila laboratorije, določene z Odločbo Komisije 2004/233/ES z dne 4. marca 2004, o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih (9). Andora se črta iz oddelka 2 in vstavi v oddelek 1 dela B Priloge II k omenjeni uredbi.

Člen 2

Ta sklep začne veljati prvega dne v mesecu, ki sledi dnevu njegovega sprejetja.

(1) UL L 374, 31.12.1990, str. 14.

(2) UL L 148, 6.6.1997, str. 16.

(3) UL L 31, 5.2.2000, str. 84.

(4) UL L 33, 2.2.2002, str. 35.

(5) UL L 269, 21.10.2003, str. 28.

(6) UL L 31, 1.2.2002, str. 1. Uredba, kakor je bila spremenjena z Uredbo (ES) št. 1642/2003 (UL L 245, 29.9.2003, str. 4).

(7) UL L 165, 30.4.2004, str. 1.

(8) UL L 146, 13.6.2003, str. 1. Uredba, kakor je bila nazadnje spremenjena z Uredbo (ES) št. 1193/2005 (UL L 194, 26.7.2005, str. 4).

(9) UL L 71, 10.3.2004, str. 30. Sklep, kakor je bil nazadnje spremenjen s Sklepom št. 2005/656/ES. (UL L 241, 17.9.2005, str. 63).

PRILOGA

Sklicevanja na naslednja osnovna besedila se razumejo kot sklicevanja na vse njihove spremembe in dopolnitve ter izvedbena pravila

Uredba Evropskega parlamenta in Sveta (ES) št. 178/2002 z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1).

Uredba Evropskega parlamenta in Sveta (ES) št. 852/2004 z dne 29. aprila 2004 o higieni živil (2).

Uredba Evropskega parlamenta in Sveta (ES) št. 853/2004 z dne 29. aprila 2004 o posebnih higienskih pravilih za živila živalskega izvora (3).

Uredba Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (4).

Uredba Evropskega parlamenta in Sveta (ES) št. 882/2004 z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (5).

Direktiva Evropskega parlamenta in Sveta št. 2004/41/ES z dne 21. aprila 2004 o razveljavitvi nekaterih direktiv o higieni živil in zdravstvenih pogojih za proizvodnjo in dajanje na trg nekaterih proizvodov živalskega izvora, namenjenih za prehrano ljudi in o spremembi direktiv Sveta 89/662/EGS in 92/118/EGS in Odločbe Sveta 95/408/ES (6).

Uredba Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (7).

Uredba Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (8).

Direktiva Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (9).

(1) UL L 31, 1.2.2002, str. 1.

(2) UL L 139, 30.4.2004, str. 1.

(3) UL L 139, 30.4.2004, str. 55.

(4) UL L 139, 30.4.2004, str. 206.

(5) UL L 165, 30.4.2004, str. 1.

(6) UL L 157, 30.4.2004, str. 33.

(7) UL L 146, 13.6.2003, str. 1.

(8) UL L 5, 9.1.2004, str. 8.

(9) UL L 18, 23.1.2003, str. 11.